Η **Στέλλα Χριστοδούλου** (19 Ιουλίου 1991, Αθήνα) είναι Ελληνίδα διεθνής αθλήτρια πετοσφαίρισης, η οποία κατά την περίοδο 2023-24 αγωνίζεται με τη φανέλα του Α.Ο. Θήρας στο Πρωτάθλημα Ελλάδας ως πασαδόρος. Είναι κόρη του παλαίμαχου διεθνή καλαθοσφαιριστή Χρήστου Χριστοδούλου και ανιψιά του επίσης παλαίμαχου διεθνή καλαθοσφαιριστή Φάνη Χριστοδούλου.

Καριέρα
-------

Η Στέλλα Χριστοδούλου έκανε τα πρώτα της βήματα στο χώρο της πετοσφαίρισης στις ακαδημίες της Ένωσης Βύρωνα, στις οποίες βρέθηκε το 2000. Στην ομάδα του Βύρωνα παρέμεινε για επτά χρόνια, καθώς το 2007 αποφάσισε να μεταπηδήσει στον Πανελλήνιο.

Το 2010 αποχώρησε από τον Πανελλήνιο και βρέθηκε πολύ κοντά στον Παναθηναϊκό. Ωστόσο το ΑΣΕΑΔ δεν ενέκρινε τη μεταγραφή της στον αθηναϊκό σύλλογο, με αποτέλεσμα να μείνει για ένα χρόνο εκτός αγωνιστικής δράσης.

Στις 23 Αυγούστου του 2011 η Στέλλα Χριστοδούλου ανακοινώθηκε επίσημα από τον Ολυμπιακό Πειραιώς, στον οποίο παρέμεινε μέχρι το 2023. Αμέσως καθιερώθηκε ως η βασική πασαδόρος των ερυθρόλευκων, και συνέβαλε τα μέγιστα στην κατάκτηση του πρώτου Πρωταθλήματος στην ιστορία του συλλόγου την περίοδο 2012-13, αλλά και στην κυριαρχία του Ολυμπιακού στον ελληνικό χώρο στα χρόνια που ακολούθησαν. Η συνεχώς βελτιούμενη απόδοσή της την ανέδειξε ως μια από τις κορυφαίες Ελληνίδες πασαδόρους στην ιστορία της γυναικείας πετοσφαίρισης. Από το 2012 μέχρι την αποχώρησή της ήταν η αρχηγός της ομάδας, και αναδείχθηκε πολλές φορές Πολυτιμότερη Παίκτρια αγωνιστικής ημέρας και δύο χρονιές Πολυτιμότερη Παίκτρια (MVP) του Πρωταθλήματος Ελλάδας.

Με την ομάδα του Πειραιά κατέκτησε στις εγχώριες διοργανώσεις 8 συνεχόμενα Πρωταθλήματα Ελλάδας και 8 συνεχόμενα Κύπελλα Ελλάδας. Κορυφαία πάντως στιγμή στην καριέρα της αποτελεί το Χρυσό Μετάλλιο του CEV Τσάλεντζ Καπ της περιόδου 2017-18 που κατέκτησε με τον Ολυμπιακό Πειραιώς, στο οποίο αναδείχθηκε ως Πολυτιμότερη Παίκτρια (MVP) της διοργάνωσης. Στις επιτυχίες της επίσης περιλαμβάνεται και το Ασημένιο Μετάλλιο στην ίδια διοργάνωση το 2017.  

Τον Ιανουάριο του 2021 το Πρωτάθλημα Ελλάδας είχε διακοπεί εξαιτίας της Πανδημίας COVID-19 και υπήρχε αβεβαιότητα στο πότε και εάν θα συνεχιστεί. Ο Ολυμπιακός σεβόμενος τη βιοποριστική ανάγκη των πετοσφαιριστριών του, επέτρεψε σε όσες ήθελαν να συνεχίσουν την αγωνιστική περίοδο σε ομάδες του εξωτερικού. Έτσι η Στέλλα Χριστοδούλου συμφώνησε με τη Μπουγιούκσεχιρ του Αϊδινίου, όπου συνάντησε τη συμπαίκτριά της στην Εθνική Ελλάδας Ανθή Βασιλαντωνάκη. Τον Μάιο του 2021 η Στέλλα Χριστοδούλου επέστρεψε στον Πειραιά μαζί με τις Κατερίνα Γιώτα και Σάσκια Χίπε, που είχαν επίσης ξενιτευτεί για τους ίδιους λόγους.

Τον Μάιο του 2023 ο προπονητής του Ολυμπιακού Λορέντσο Μιτσέλι, που παρέμεινε στην ομάδα παρότι δεν πρόσφερε κάτι ιδιαίτερο, θεώρησε ότι η Στέλλα Χριστοδούλου δεν μπορούσε πλέον να προσφέρει τις υπηρεσίες της στις ερυθρόλευκες...  

Ο Ολυμπιακός Πειραιώς αποχαιρέτησε την εμβληματική αρχηγό του με την ακόλουθη ανακοίνωση:  

*«23/8/2011. Μια... απλή ημερομηνία, τότε για τον Ολυμπιακό. Ωστόσο 12 χρόνια μετά, αυτή η ημερομηνία θα μείνει ανεξίτηλα χαραγμένη στην ιστορία της ομάδα βόλεϊ Γυναικών του Θρύλου. Η ημέρα που η Στέλλα Χριστοδούλου φόρεσε και επίσημα την ερυθρόλευκη φανέλα! 20 χρονών τότε, με όλο το μέλλον μπροστά της, η Στέλλα μετακόμισε στο μεγάλο λιμάνι. Ούτε η ίδια ούτε κανένας δεν μπορούσε να φανταστεί τι θα ακολουθούσε. Οκτώ πρωταθλήματα, οκτώ Κύπελλα, ένα ευρωπαϊκό, το ιστορικό Τσάλεντζ Καπ του 2018. Σύνολο: 17 τρόπαια στα συνολικά 18 του Ολυμπιακού στο τμήμα βόλεϊ Γυναικών!*  

*Η Στέλλα Χριστοδούλου πέτυχε τα... πάντα στον Ολυμπιακό. Τίμησε το σύλλογο μας και το περιβραχιόνιο της αρχηγού, έδωσε και την ψυχή της στα γήπεδα! Μία εμβληματική αρχηγός, ένας εξαιρετικός άνθρωπος, με αξιοπρέπεια, η Στέλλα ολοκλήρωσε την επιτυχημένη «θητεία» της στον Θρύλο. Στέλλα, σε ευχαριστούμε για όλα! Σου ευχόμαστε τα καλύτερα στη ζωή σου, τόσο σε αθλητικό, όσο και σε προσωπικό επίπεδο.*
*Εις το επανιδείν!»* 

Τον Ιούνιο του 2023 η Στέλλα Χριστοδούλου αποφάσισε να συνεχίσει την τόσο σπουδαία καριέρα της στον Α.Ο. Θήρας, στη μεγαλύτερη ίσως μεταγραφή στην ιστορία της ομάδας της Σαντορίνης, και με την οποία αναδείχθηκε Πολυτιμότερη Παίκτρια (MVP) της 14ης αγωνιστικής του Πρωταθλήματος Ελλάδας 2023-24.

### Ατομικές επιτυχίες

Σε ατομικό επίπεδο η Στέλλα Χριστοδούλου ανακηρύχθηκε Πολυτιμότερη Παίκτρια του Πρωταθλήματος Ελλάδος των περιόδων 2016-17 και 2018-19 καθώς επίσης και του Κυπέλλου Ελλάδας το 2014 και το 2019. Με την κατάκτηση του Κυπέλλου Ελλάδας το 2019, η διεθνής πασαδόρος έφτασε τις 8 κατακτήσεις και ισοφάρισε την επίδοση μιας άλλης μεγάλης αθλήτριας, της Ρούξι Ντουμιτρέσκου.  

Το 2018 πρόσθεσε μία ακόμα τιμητική διάκριση στις ατομικές της επιτυχίες με την ανάδειξή της ως Πολυτιμότερη Παίκτρια (MVP) του CEV Τσάλεντζ Καπ, που κατέκτησε εκείνη τη χρονιά με τον Ολυμπιακό Πειραιώς.

Διεθνής καριέρα
---------------

Η καριέρα της Στέλλας Χριστοδούλου στα Εθνικά συγκροτήματα ξεκίνησε στην Εθνική Νεανίδων με συμμετοχές στα προκριματικά του Ευρωπαϊκού Νεανίδων 2008, και φυσικά συνεχίστηκε στην Εθνική Γυναικών. Έχει λάβει μέρος στους Μεσογειακούς του 2013 και του 2018, σε προκριματικούς Παγκοσμίων και Ευρωπαϊκών Πρωταθλημάτων, καθώς και σε αγώνες για την Ευρωπαϊκή Λίγκα, στην οποία κατέκτησε με την Εθνική ομάδα δύο χάλκινα μετάλλια στις διοργανώσεις του 2015 και του 2016.  

Το 2018 ήταν η αρχηγός της Εθνικής Ελλάδας που κατέκτησε το Ασημένιο μετάλλιο στους Μεσογειακούς Αγώνες της Ταρραγόνας. Τον Αύγουστο του 2019 ήταν η βασική πασαδόρος της εθνικής Ελλάδας στους τελικούς του Ευρωπαϊκού Πρωταθλήματος, στο οποίο η Ελλάδα κατέκτησε την 14η θέση μεταξύ των 32 χωρών που συμμετείχαν.

Τον Μάρτιο του 2022 η Στέλλα Χριστοδούλου μετά από μια πλούσια καριέρα ανακοίνωσε την απόφασή της να αποχωρήσει για προσωπικούς λόγους από την Εθνική Ελλάδας, στην οποία είχε διατελέσει αρχηγός από τον Μάϊο του 2017. Η τελευταία εμφάνιση της αρχηγού στα μπλε έγινε το Καλοκαίρι του 2021 στην τελική φάση του Ευρωπαϊκού Πρωταθλήματος στην Φιλιππούπολη της Βουλγαρίας. Τελευταίο της παιχνίδι ήταν αυτό απέναντι στην Εθνική Γερμανίας στις 24 Αυγούστου 2021.  

Η Στέλλα Χριστοδούλου κατέγραψε περισσότερες από 125 συμμετοχές στη γαλανόλευκη, που την κατατάσσουν στην πρώτη πεντάδα των αθλητριών με τις περισσότερες παρουσίες με το εθνόσημο.

Διεθνείς Τίτλοι - Διακρίσεις
----------------------------

**Ευρωπαϊκή Λίγκα**

* 3 !Τρίτη θέση, χάλκινο μετάλλιο 2015, 2016

**Μεσογειακοί Αγώνες**

* 2 ! Ταρραγόνα - 2018

Συλλογικοί τίτλοι - Διακρίσεις
------------------------------

### Διεθνείς διοργανώσεις

**CEV Τσάλεντζ Καπ**

* 01 !: 2018 (Ολυμπιακός Πειραιώς)
* 2 !: 2017 (Ολυμπιακός Πειραιώς)

### Εθνικά Πρωταθλήματα

**8 Πρωταθλήματα Ελλάδας**

* 2012-13, 2013-14, 2014-15, 2015-16, 2016-17, 2017-18, 2018-19, 2019-20 (Ολυμπιακός Πειραιώς)
	+ **2η Θέση**: 2011-12, 2021-22, 2022-23 (Ολυμπιακός Πειραιώς)

### Εθνικά Κύπελλα

**8 Κύπελλα Ελλάδας**

* 2012, 2013, 2014, 2015, 2016, 2017, 2018, 2019 (Ολυμπιακός Πειραιώς)

Ατομικές διακρίσεις
-------------------

* Κύπελλο Ελλάδας 2014 - Τελική Φάση (Πύλος): Πολυτιμότερη Παίκτρια (MVP)
* Ευρωπαϊκή Λίγκα 2015: Καλύτερη Πασαδόρος
* Πρωτάθλημα Ελλάδας 2016-17: Πολυτιμότερη Παίκτρια (MVP) Πρωταθλήματος
* Πρωτάθλημα Ελλάδας 2017-18: Πολυτιμότερη Παίκτρια (MVP) 22ης αγωνιστικής ημέρας
* CEV Τσάλεντζ Καπ 2018: Πολυτιμότερη Παίκτρια (MVP)
* Πρωτάθλημα Ελλάδας 2018-19: Πολυτιμότερη Παίκτρια (MVP) 18ης αγωνιστικής ημέρας]
* Κύπελλο Ελλάδας 2019 - Τελική Φάση (Σέρρες): Πολυτιμότερη Παίκτρια (MVP)
* Πρωτάθλημα Ελλάδας 2018-19: Πολυτιμότερη Παίκτρια (MVP) Πρωταθλήματος
* Πρωτάθλημα Ελλάδας 2023-24: Πολυτιμότερη Παίκτρια (MVP) 14ης αγωνιστικής ημέρας

Παραπομπές
----------

1. ↑  Εθνική Ελλάδας Γυναικών 2017 www-old.cev.eu
2. ↑  Στον Ολυμπιακό η διεθνής πασαδόρος, Στέλλα Χριστοδούλου www.sport24.gr Αρχειοθετήθηκε 2023-05-01 στο Wayback Machine.
3. ↑  Ολυμπιακός: Η Στέλλα Χριστοδούλου μιλάει στο GWomen για το έπος της Προύσας www.gazzetta.gr Αρχειοθετήθηκε 2022-04-11 στο Wayback Machine.
4. 1 2  Πολυτιμότερη Παίκτρια CEV Τσάλεντζ Καπ 2018 www-old.cev.eu
5. ↑  Το ταξίδι ήταν υπέροχο! www.olympiacossfp.gr Αρχειοθετήθηκε 2021-12-09 στο Wayback Machine.
6. ↑  Συνέντευξη: Η Στέλλα Χριστοδούλου απασφαλίζει… www.novasports.gr Αρχειοθετήθηκε 2021-12-18 στο Wayback Machine.
7. ↑  Στην Τουρκία η αρχηγός του Ολυμπιακού, Στέλλα Χριστοδούλου www.fosonline.gr Αρχειοθετήθηκε 2023-04-10 στο Wayback Machine.
8. ↑  Η Στέλλα μαζί με την Ανθή στην Τουρκία! sportsfeed.gr Αρχειοθετήθηκε 2021-02-24 στο Wayback Machine.
9. ↑  Στέλλα, Κατερίνα, Σάσκια η... επιστροφή! www.olympiacossfp.gr Αρχειοθετήθηκε 2022-08-17 στο Wayback Machine.
10. ↑  Έργο Μιτσέλι η κατάρρευση του Ολυμπιακού www.fosonline.gr Αρχειοθετήθηκε 2023-01-30 στο Wayback Machine.
11. ↑  Στέλλα ψυχάρα Ολυμπιακάρα! (Η Στέλλα Χριστοδούλου δεν βρίσκεται στα πλάνα του Μιτσέλι) www.fosonline.gr Αρχειοθετήθηκε 2023-05-21 στο Wayback Machine.
12. ↑  Στέλλα, σε ευχαριστούμε για όλα! www.olympiacossfp.gr Αρχειοθετήθηκε 2023-06-05 στο Wayback Machine.
13. ↑  "Έδεσε" στη Σαντορίνη η Στέλλα Χριστοδούλου atlantea.news Αρχειοθετήθηκε 2023-06-14 στο Wayback Machine.
14. 1 2  Η Στέλλα Χριστοδούλου MVP της 14ης αγωνιστικής της Volley League Γυναικών 2023-24 www.volleyball.gr Αρχειοθετήθηκε 2024-01-28 στο Wayback Machine.
15. 1 2  Η Χριστοδούλου Πολυτιμότερη Παίκτρια της περιόδου 2016-17 www.sport24.gr Αρχειοθετήθηκε 2021-06-23 στο Wayback Machine.
16. 1 2  Η Χριστοδούλου Πολυτιμότερη Παίκτρια του Πρωταθλήματος Ελλάδας 2018-19 www.volleyball.gr - Επίσημος ιστότοπος της ΕΟΠΕ Αρχειοθετήθηκε 2019-10-17 στο Wayback Machine.
17. 1 2  Κυπελλούχος ο Ολυμπιακός για το 2014, MVP η Χριστοδούλου www.zougla.gr Αρχειοθετήθηκε 2016-03-05 στο Wayback Machine.
18. 1 2  Πολυτιμότερη Παίκτρια Κυπέλλου Ελλάδας 2019 www.volleyball.gr - Επίσημος ιστότοπος της ΕΟΠΕ Αρχειοθετήθηκε 2019-04-07 στο Wayback Machine.
19. ↑  8ο Κύπελλο Ελλάδας για τη Στέλλα Χριστοδούλου www.volleyball.gr Αρχειοθετήθηκε 2019-12-04 στο Wayback Machine.
20. ↑  Εθνική Νεανίδων 2018 www-old.cev.eu
21. ↑  Μεσογειακοί 2013 Πετοσφαίριση Γυναικών www.volleynews.gr Αρχειοθετήθηκε 2023-04-27 στο Wayback Machine.
22. ↑  Προκριματικά Παγκοσμίου 2014: Ελλάδα - Λιχτενεστάϊν 3-0 www-old.cev.eu
23. ↑  Προκριματικά Ευρωπαϊκού 2015: Ελλάδα-Πορτογαλία 2-3 www-old.cev.eu
24. ↑  Ευρωπαϊκή Λίγκα 2016, Ελλάδα-Ουγγαρία 3-0 www-old.cev.eu
25. ↑  Ευρωπαϊκή Λίγκα 2015 - Τελική φάση www-old.cev.eu
26. ↑  Ευρωπαϊκή Λίγκα 2015 - Αγώνας 3ης θέσης: Ελλάδα - Ουγγαρία 2-3 www-old.cev.eu
27. ↑  Ευρωπαϊκή Λίγκα 2016 - Τελική φάση www-old.cev.eu
28. ↑  Ευρωπαϊκή Λίγκα 2016 - Αγώνας 3ης θέσης: Ελλάδα - Αζερμπαϊτζάν 1-3 www-old.cev.eu
29. ↑  Ασημένιο Μετάλλιο της Εθνικής Ελλάδας στους Μεσογειακούς του 2018 www.volleynews.gr Αρχειοθετήθηκε 2022-04-03 στο Wayback Machine.
30. ↑  Ευρωπαϊκό Πρωτάθλημα 2019: Ελλάδα - Γαλλία 3-0 www.sport24.gr Αρχειοθετήθηκε 2023-05-02 στο Wayback Machine.
31. ↑  Εθνική: Τίτλοι τέλους για τη «μαέστρο» Στέλλα Χριστοδούλου www.novasports.gr Αρχειοθετήθηκε 2022-03-08 στο Wayback Machine.
32. ↑  Ευρωπαϊκό 2021: Ελλάδας - Γερμανία 0-3 www.volleyball.gr Αρχειοθετήθηκε 2023-05-02 στο Wayback Machine.
33. ↑  
	* Οι πλήρεις συμμετοχές δεν είναι καταγεγραμμένες από την ΕΟΠΕ.
34. ↑  Συμμετοχές Εθνικής ομάδας Γυναικών έως 2017-18 Αρχειοθετήθηκε 2022-10-01 στο Wayback Machine.
35. ↑  Ευρωπαϊκή Λίγκα 2015 - Raking Seleccion - Setter Ranking www-old.cev.eu
36. ↑  Πολυτιμότερη Παίκτρια (MVP) 22ης αγωνιστικής 2017-18 www.volleyball.gr Αρχειοθετήθηκε 2020-01-11 στο Wayback Machine.
37. ↑  Πολυτιμότερη Παίκτρια (MVP) 18ης αγωνιστικής 2018-19 www.volleyball.gr Αρχειοθετήθηκε 2019-09-13 στο Wayback Machine.

Εξωτερικοί σύνδεσμοι - Πηγές
----------------------------

* Στέλλα Χριστοδούλου - Στοιχεία - Ομάδες καριέρας www.greekvolley.gr
* Στέλλα Χριστοδούλου - Ευρωπαϊκή παρουσία www-old.cev.eu
* Στέλλα Χριστοδούλου: Παρουσίαση - Ατομικά στοιχεία - Ομάδες - Διακρίσεις women.volleybox.net
* Εθνική Ελλάδας Γυναικών - Ατομικές συμμετοχές www.volleyball.gr
* Ιστορία του Κυπέλλου Ελλάδας Γυναικών www.volleynews.gr Αρχειοθετήθηκε 2019-03-19 στο Wayback Machine.
* Τέλος εποχής στον Ολυμπιακό: Αποχωρεί μετά από 12 χρόνια η Στέλλα Χριστοδούλου www.sportal.gr Αρχειοθετήθηκε 2023-10-27 στο Wayback Machine.
* Στέλλα Χριστοδούλου - Αρχείο www.ertsports.gr Αρχειοθετήθηκε 2023-10-27 στο Wayback Machine.
* ΑΟ Θήρας: Ανακοίνωσε την απόκτηση της Στέλλας Χριστοδούλου www.sport24.gr Αρχειοθετήθηκε 2023-06-14 στο Wayback Machine.

  


|  |  |  |  |  |
| --- | --- | --- | --- | --- |
| 

| π • σ • ε
Βραβείο πολυτιμότερης πετοσφαιρίστριας ελληνικού πρωταθλήματος |
| --- |
|  |
| 
2000: Ιορδανίδου | 2001: Ιορδανίδου & Γκαραγκούνη | 2002: Γένσκοβα | 2003: Γένσκοβα | 2004: Βλάχου & Ιορδανίδου | 2005: Γκαραγκούνη | 2006: Σιμάνκοβα | 2007: Γκαραγκούνη | 2008: Ντουμιτρέσκου | 2009: Κόντε | 2010: Μόλναρ | 2011: Χατζηνίκου | 2012: Κάταλιν | 2013: Γιακουμή | 2014: Κονόμη | 2015: Μπραμπόροβα | 2016: Γιώτα | 2017: Χριστοδούλου | 2018: Χίπε | 2019: Χριστοδούλου | 2020: Δεν απονεμήθηκε | 2021: Δεν τελείωσε | 2022: Γκρόθες | 2023: Παπαφωτίου |  |

 |

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Κυπελλούχος Ευρωπαϊκού Κυπέλλου Θριάμβου Βόλεϊ 2017–18 |
| --- |
|  |
|  | 
**1** Γιώτα  · **2** Κωνσταντινίδου  · **3** Νομικού  · **4** Νιεμέρ  · **5** Πολ  · **7** Λαμπρούση  · **8** Μιλεντίγιεβιτς  · **9** Βλαχάκη  · **10** Κονόμη  · **11** Παπαδοπούλου  · **12** Κοκκινάκη  · **14** Χριστοδούλου   · **15** Χίπε  · **16** Ζακχαίου  · **17** Μικέλη  ·  Προπονητής: Κοβάτσεβιτς |

 |